Diari Oficial de la Generalitat Valenciana


Sumari del DOGV 7225, del 03-03-2014 (2014/1627)

Notificació de la sentència i de la interlocutòria d'aclariment dictades en el procediment de nul·litat número 347/2013.
------------------------------------------------------------------------------------------------------------------------

### Dades del document

Número de DOGV
:   7225

Data del DOGV
:   03-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1627


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència i de la interlocutòria d'aclariment dictades en el procediment de nul·litat número 347/2013. [2014/1627]  
Assumpte civil 000347/2013  
Pedro Moya Donate, secretari del Jutjat de Primera Instància número 7 de Castelló de la Plana  
En el juí referenciat s'ha dictat sentència i interlocutòria d'aclariment que té el text que, literalment, és com seguix:  
  
«Procediment: nul·litat 000347/2013.  
De: María Janeth Martínez Núñez i Francisco Rojas Sánchez.  
Procurador: Óscar Colón Gimeno.  
Contra: Ana Lucía García Holguin.  
Procurador/a: -  
Sentència número 846/2013  
Antecedents de fet  
Primer. Que per la representació processal de María Janeth Martínez Núñez, basant-se en els fets que exposava en la demanda i pels fonaments jurídics que indicava, sol·licitava que es dictara sentència estimatòria i es declarara la nul·litat del matrimoni celebrat entre Ana Lucía García Holguin i Francisco Rojas Sánchez. La demanda es va traslladar al Ministeri Fiscal.  
Segon. Que admesa a tràmit la demanda, es va procedir a l'emplaçament de la demandada, declarada en rebel·lia, i es va assenyalar la corresponent vista principal del juí verbal, al qual no va comparéixer, en què es va acordar la recepció a prova a l'haver-ho així sol·licitat, amb el resultat que obra en les actuacions i, a continuació, es va disposar tindre per acabat l'acte per a sentència.  
Tercer. Es considera provat per la prova testifical i documental que:   
  
1. En data 22 de juliol de 1978 van contraure matrimoni civil a Cali (Colòmbia) la demandant amb Francisco Rojas.  
2. El 29 de març de 2008, Francisco Rojas va contraure novament matrimoni amb Ana Lucía García Holguin, estant constant el seu anterior matrimoni.  
3. El 19 de juliol de 2011 va morir Francisco Rojas.  
Dispositiva  
Amb estimació de la demanda presentada per M.ª Janeth Martínez Núñez es declara la nul·litat del matrimoni format per Fernando Rojas Sánchez i Ana Lucía García Holguín amb tots els efectes inherents.  
  
Notifiqueu esta resolució a les parts.  
Contra esta sentència es pot interposar recurs d'apel·lació en el termini de 20 dies.  
No pertoca fer pronunciament exprés sobre la imposició de costes.  
  
Una vegada siga ferma esta sentència, comuniqueu-la al registre civil on conste inscrit el matrimoni.  
Esta és la meua sentència, que pronuncie, mane i firme.»  
«Interlocutòria  
Castelló de la Plana, 26 de desembre de 2013  
Fets   
Únic. La part demandant va sol·licitar rectificació de la sentència 846/2013 del Jutjat de Primer Instància número 7 de Castelló de la Plana que declarava la nul·litat del matrimoni celebrat entre M.ª Janeth Martínez Núñez i Francisco Rojas Sánchez.  
En data 17 de desembre de 2013, la part actora va sol·licitar rectificació de l'esmentada sentència, ja que en la dispositiva es declarava la nul·litat del matrimoni celebrat entre M.ª Janeth Martínez Núñez i Fernando Rojas Sánchez.  
Fonaments de dret  
Únic. Vist el que ha interessat la part demandada en relació amb el contingut de la resolució l'aclariment de la qual se sol·licita, i tenint en compte el que disposen els articles 267 de la Llei Orgànica del Poder Judicial en relació amb l'article 214 de la Llei d'Enjudiciament Civil, els quals permeten al tribunal, sense variar les resolucions, aclarir algun concepte fosc i rectificar qualsevol error material que patisquen, procedix aclarir la sentència 846/2013 del Jutjat de Primera Instància número 7 de Castelló de la Plana en el sentit interessat per la part actora.  
  
En atenció a allò que s'ha exposat,  
Part dispositiva  
Acorde rectificar la sentència 846/2013 del Jutjat de Primera Instància número 7 de Castelló de la Plana, redacte la dispositiva en els següents termes i queda sense efecte el contingut d'aquella resolució:  
  
Amb estimació de la demanda presentada per M.ª Janeth Martínez Núñez es declara la nul·litat del matrimoni format per Francisco Rojas Sánchez i Ana Lucía García Holguín, amb tots els efectes inherents.   
  
Notifiqueu la present resolució a les parts.  
Contra esta sentència es pot interposar recurs d'apel·lació en el termini de 20 dies.  
No pertoca fer pronunciament exprés sobre la imposició de costes.  
  
Una vegada siga ferma esta sentència, comuniqueu-la al registre civil on conste inscrit el matrimoni.  
Esta és la meua sentència, que pronuncie, mane i firme.  
Notifiqueu la present resolució a les parts.»  
Atés que es desconeix el domicili o la residència actuals de la part demandada, per provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte en el tauler d'anuncis del jutjat i en el Diari Oficial de la Comunitat Valenciana, per a dur a efecte la diligència de notificació de la sentència a Ana Lucía García Holguín.  
  
  
Diligència. L'estenc jo, el secretari judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
  
Castelló de la Plana, 10 de gener de 2014.- El secretari judicial: Pedro Moya Donate.